DIAKONIPLAN FOR BØLER MENIGHET 2022 - 2024

Planen bygger på plan for diakoni i den norske kirke, som ble revidert i 2020.

Hva er diakoni?

I Den norske kirkes diakoniplan er diakoni definert gjennom en visjon og en definisjon:

Visjon: «Guds kjærlighet til alle mennesker og alt det skapte virkeliggjort gjennom liv og tjeneste.

*Definisjon: Diakoni er kirkens omsorgstjeneste. Den er evangeliet i handling og uttrykkes gjennom nestekjærlighet, inkluderende fellesskap, vern om skaperverket og kamp for rettferdighet.*

Den norske kirke forstår seg som en tjenende kirke. Diakonien er et kjennetegn ved kirkens samlede oppdrag. Den preger fellesskapet og den enkeltes liv. Diakoni er kirkens kroppsspråk

Det er en sentral side av det kristne menneskesynet at vi som er mennesker er skapt i Guds bilde til å være medmennesker. Vi er utlevert til hverandre og vi er avhengige av hverandre og alt annet som lever. Ingen kan helt og holdent leve av seg selv eller for seg selv. Vi er skapt til å tjene hverandre, til å ha omsorg for hverandre. Samtidig er hele skaper verket avhengig av at menneskene tar sitt forvalteransvar på alvor.

NESTEKJÆRLIGHET omfatter alle sider ved mennesket. Det er perioder i livet hvor man har evne til å gi, andre ganger trenger man selv å få. Gjensidighet er et nøkkelord. Livsbetingelsene er ulike, noen har det vanskeligere enn andre. Mulighetene for endring er forskjellige. Omsorg og nestekjærlighet bygger på gjensidighet, likeverd og respekt for den andres integritet.

INKLUDERENDE FELLESSKAP er et viktig uttrykk for kirkens medmenneskelige omsorg ved å skape et inkluderende fellesskap hvor mennesker uavhengig av kjønn, funksjonsevner, kulturell og etnisk bakgrunn kan møtes og oppleve tilhørighet og hvor den enkelte både kan se og bli sett. Der det gis gjensidig trøst og hjelp, der frigjøres nye krefter og nytt håp.

VERN OM SKAPERVERKET er en del av Guds forvalteroppdrag og handler om kirkens engasjement, bevissthet og ansvar for alt vi tror Gud har skapt og vår egen rolle som ansvarlige mennesker og kirke i dette. Kirken trenger å styrke forståelsen av dette så det kan fører til tydelig tale i samfunnet og til konkret handling i den enkeltes liv.

KAMP FOR RETTFERDIGHET innebærer å stille seg ved siden av medmennesket, ikke som passiv tilskuer, men i aktivt engasjement. Mennesket lever i og er avhengig av samfunnsmessige strukturer. Verdensomspennende systemer er med på å bestemme den enkeltes liv. Det er derfor nødvendig å klargjøre årsakene til menneskelig nød og lidelse, arbeide for å endre forhold som opprettholder nødtilstander og skape nye livsmuligheter. Å vise solidaritet er å ta opp kampen og arbeide for rettferdighet og fred.

ORGANISERING

Diakonale oppgaver utøves av alle i menigheten, både ansatte og frivillige. Diakoni deles gjerne inn i allmenn diakoni, organisert, spesialisert og internasjonal diakoni.

Den allmenne diakoni i Bøler menighet kommer til uttrykk gjennom enkeltmenneskers møter med hverandre. Den enkelte og fellesskapet utfordres når mennesker opplever små og store kriser. Vi vil alle oppleve å være i situasjoner der vi trenger hverandre. Det er godt å få være i et fellesskap der man blir regnet med og kan få bidra med oppgaver og tjenester som trengs og samtidig erfare at man får omsorg og hjelp når det er nødvendig.

Den organiserte diakoni er det arbeidet i menigheten som ledes av diakoniutvalget, diakonen og andre ansatte, men utføres i stor grad av frivillige medarbeidere.

Den spesialiserte diakoni handler om institusjoner som drives av Den norske kirke og kristne organisasjoner i inn- og utland. Som en del av den internasjonale diakoni støtter menigheten blant annet et misjonsprosjekt.

Plan for diakoni i den Norske kirke understreker imidlertid at diakoni ikke bare er tiltak og aktiviteter. Bøler menighet er medlem av nettverket Fremtiden bor hos oss. Sammen med andre menigheter ønsker vi å arbeide med kirkens rolle i lokalsamfunnet, hvordan vi kan være kirke i et flerkulturelt og flerreligiøst samfunn. Diakoni utgjør også en dimensjon som kommer til uttrykk gjennom gudstjenestefeiring, forkynnelse, trosopplæring og barne- og ungdomsarbeidet.

I Bøler menighet er det opprettet diakoniutvalg. Det er menighetsrådet som oppnevner medlemmene til utvalget. De oppnevnes for 2 år med mulighet for gjenoppnevning.

Diakoniutvalget består av 6 medlemmer, derav en diakon/diakonimedarbeider og en representant fra menighetsrådet. Utvalget velger selv sin leder.

Diakoniutvalget utarbeider forslag til diakoniplan som godkjennes av menighetsrådet.

|  |  |  |  |
| --- | --- | --- | --- |
|  | *AKTIVITET* | *MÅLGRUPPE* | *ANSVAR* |
|   NESTEKJÆRLIGHET |
| 1 | Besøkstjeneste / oppsøkende virksomhet | Beboere i vår menighet som ønsker kontakt og besøk – evt. med nattverd. Sykebesøk | Diakon, frivillige, prest |
| 2 | Forbønnstjeneste/bønnekrukke | Å kunne tilby forbønn til de som ønsker det | Prest/Diakon/frivillige |
| 3 | Sjelesorg/samtale |  Tilbud om samtale til personer som ønsker noen å snakke med  | Prest/diakon /frivillige |
| 4 | Kirkekaffe | Alle på gudstjenesten | Frivillig/diakon/DU |
| 5 | Frivillighetsfest | Alle, men frivillige inviteres spesielt | MR/stab |
| 6 | Diakoni- og misjonsgudstjeneste | Menigheten | DU/prest/diakon |
|   INKLUDERENDE FELLESKAP |
| 7 | Lunsj for etterlatte/sorg-gruppe | Pårørende etter dødsfall  | Diakonene i Bøler og Oppsal/samarbeidsinstanser (Fransiskushjelpen) |
| 8 | Andakt på Bøler nærmiljøsenter, U2 | Brukere og beboere | Prestene/diakon |
| 9 | Gudstjenesteteam | De som kommer til gudstjenesten | Frivillig/daglig leder |
| 10 | Torsdagstreff | Seniorer | Frivillige/diakon |
| 11 | Åpent hus/ kirke og tidebønn | Menigheten og alle interesserte | Frivillig/diakon |
| 12 | Lørdagstreff – tilrettelagt for mennesker med utviklingshemming | Beskrivelse: Beskrivelse: j0408981Alle i bydelen | DU/diakon – i samarbeid med Oppsal og Manglerud menigheter |
| 13 | Husfellesskap/grupper | Menigheten | stab/selvstyrte grupper |
| 14 | Åpen samtalegruppe om tro og tvil | Alle som er interessert | Prest/diakon |
| 15 | Åpen samtalegruppe om sentrale livstema | Alle som er interessert | Diakon/frivillig |
| 16 | Hilsen til jubilanter | 70, 80 og 90 årsjubilanter som er eller har vært aktive i menigheten | Diakon/frivillige |
| 17 | Skjærtorsdagsmåltid | Menigheten/alle som er interessert | Prest/frivillige |
| 18 | Påskedagsfrokost | Menigheten/alle som er interessert | DU/frivillige |
| 19 | Julemesse | Åpen for alle | DU/stab/frivillige |
| 20 | Allehelgenssøndag | Menigheten og spesiell invitasjon til de som har mistet en av sine i løpet av siste året | Prest/kantor/diakon |
| 21 | Babysang | Alle hjemmeværende småbarnsforeldre, evt besteforeldre | Trosopplæringsleder/Barnearbeider |
| 22 | Hverdagsmiddag | Barnefamilier | Prest |
| 23 | Bølingen knøttekor | 3-5 år | Barnearbeider |
| 24 | Barnegospel | Barn fra 6-9 år | Prest/barnearbeider |
| 25 | Bøler Tweens | 5.- 7. klasse | Prest/barnearbeider |
| 26 | Tekstilverksted | Alle interesserte fam med barn/unge i bydelen og omegn | Tekstilkunstner, Frelsesarmeen og prest |
| 27 |  Helt ærlig | Ungdom i menigheten | Prest/ungdomslederteamet |
|   VERN OM SKAPERVERKETBeskrivelse: Beskrivelse: Mortensrud kirke - gjestebok og bønnelapper |
| 28 | Grønn menighet | Alle som benytter kirken | Stab/diakon/MR/frivillige |
| 29  | Fasteprosjekt – knyttet til trosopplæring | Barn/unge | Trosopplæringsleder |
| 30 | Tweensfestival | 5.-7. klasse | Trosopplæringsleder/Ungdomsledere |
|   KAMP FOR RETTFERDIGHET |
| 31 | Fasteaksjonen til Kirkens nødhjelp. | Alle hjem i menigheten | Prest/Trosopplæringsleder |
| 32 | Menighetens misjonsprosjekt | Menigheten | DU/stab/frivillige |
| 34 | Bølerløpet | Ungdom/barn | Prest, trosopplærings-leder og ungdomsarbeidere |